Ħatra ta' Membri tal-Bord ta' Eżamijiet fis-Snajja' Il-KORPORAZZJONI ta' Xogħol u Taħriġ b'din tgħarraf illi qed taħtar il-persuni msemmija hawn taħt biex ikunu membri tal-Bord ta' Eżamijiet fis-Snajja' skond l-Artikolu 40 ta' l-Att dwar is-Servizzi ta' Impieg u Taħriġ (Kap. 343) għal Preparazzjoni u Produzzjoni ta' l-Ikel u Servizzi ta' Ikel u Xorb, għal perijodu ta' sentejn li jistgħu jiġġeddu skond il- bżonn. Iż-żewġ persuni nominati se jissostitwixxu Membri tal-Bord li rriżenjaw, wieħed minħabba raġunijiet personali u l-ieħor għax irtira. Riżultat ta' l-Intervisti għall-Postijiet ta' Arkitett u Inġinier Ċivili/Arkitett u Inġinier Ċivili Junior Id-Direttur Ġenerali (Taqsima tas-Servizzi), jgħarraf li r- riżultat għall-proċess imsemmi hawn ġie ppubblikat u wieħed jista' jarah fuq in-notice-board fi Project House, Ix-Xgħajra, u fl-Uffiċċju tal-Kummissjoni dwar is-Servizz Pubbliku, Il- Palazz, Il-Birgu. Riżultat ta' l-Intervisti għall-Post ta' Foreman (Works Planning System) fid-Dipartiment tal-Kostruzzjoni u l-Manutenzjoni tat-Taqsima tax-Xogħlijiet, Ministeru għar-Riżorsi u Affarijiet Rurali Id-Direttur Ġenerali (Taqsima tas-Servizzi), jgħarraf li r- riżultat għall-proċess imsemmi hawn ġie ppubblikat u wieħed jista' jarah fuq in-notice-board fi Project House, Ix-Xgħajra, u fl-Uffiċċju tal-Kummissjoni dwar is-Servizz Pubbliku, Il- Palazz, Il-Birgu. Eżamijiet ta' l-AQA Jannar 2008 Id-Direttur ta' l-Eżamijiet jgħarraf lill-kandidati li ċ-ċertifikati ta' l-Eżamijiet ta' l-AQA Jannar 2008 issa waslu u jistgħu jinġabru kif ġej:- Kandidati f 'Malta:- Dipartiment ta' l-Eżamijiet, Gwardamanga, Tal-Pieta' Il-kandidati għandhom jiftakru illi ċ-ċertifikati tagħhom jistgħu jinġabru biss meta jippreżentaw il-karta ta' l-identità tagħhom u r-result slip. Jekk iċ-ċertifikat jinġabar mit-tutur, għandhom jintwerew il-Karta ta' l-Identità tat-tutur u tal-kandidat. Ikun jaf kulħadd illi b'digriet tat-Tribunal għal Talbiet Żgħar, tal-20 ta' Mejju 2008, ġiet ordnata l-pubblikazzjoni ta' l-estratt li jidher hawn taħt għall-finijiet ta' notifika skond l-Artikolu 187(3) tal-Kodiċi ta' Organizzazzjoni u Proċedura Ċivili (Kap. 12). Bl-ispejjeż u bl-imgħaxijiet. Il-kawża (258/08ISB) hija differita għas-6 ta' Ġunju 2008 fin-12.30 p.m. Reġistru tal-Qorti Maġistrati (Malta) illum 26 ta' Mejju 2008. Ikun jaf kulħadd illi l-Qorti tal-Magistrati (Malta) permezz ta' digriet mogħti fit-28 ta' April 2008, fl-atti tal- ittra uffiċjali numru 628/08, fl-ismijiet Fogg Insurance Agencies limited vs Colic Miodrag et, ordnat is-segwenti pubblikazzjoni biex isservi ta' notifika fil-konfront ta' l- intimat, a tenur ta' l-artikolu 187(3) tal-Kap. 12. Permezz ta'ittra uffiċjali ppreżentata fil-Qorti tal-Maġistrati (Malta) lil Colic Miodrag ta' 83, Flat 1, Ix-Xatt ta' Tignè, Ħal Ghaxaq, Serjic Bosko ta' 24, la Vallette Court, Ta' Xbiex ta' San Ġorġ, Is-Siggiewi u Colic Bosko ta' 17, Flat 7 Triq il-Flotta Gżira, fil-11 ta' Frar 2008, Fogg Insurance Agencies limited (C-597) għan-nom u in rappreżentanza tas-soċjetà estera Argus Insurance  Company  (Europe)  limited  ta' Britannia  House, Old Bakery Street, Il-Birgu, filwaqt li tagħmel riferenza għall- inċident awtomobilistiku li seħħ fit-22 ta' Diċembru 2007 għall-ħabta ta' 4.55 a.m. ġewwa Main Road, Iż-Żurrieq, illi fih kont involut int Colic Borko, tirrileva għall-finijiet u l-effetti kollha tal-liġi, illi l-istess xufier ma kienx kopert mill-polza ta' assikurazzjoni relattiva …omissis… Inoltre, assolutament mingħajr preġudizzju għall-fuq premess, il-mittenti formalment tirrileva illi intom aġixxejtu bi ksur tal-Polza ta' Assigurazzjoni relattiva, stante illi intom inqastu milli tirreġistraw claim …. omissis ….. Għalhekk, fiċ-ċirkostanzi, il-mittenti ma hijiex se teffettwa l-ebda pagamenti in konnessjoni mad-danni reklamati mit-terzi riferibbilment għall-inċident de quo, u f'każ illi hija tiġi obbligata illi teffettwa tali pagamenti għan- nom tagħkom …. omissis … Fl-aħħarnett, mingħajr preġudizzju għal dak kollu fuq premess, il-mittenti tinterpellakom, sabiex fi żmien tlett (3) ijiem tersqu għall-assunzjoni tar-responsabbiltà għall-ħlas ta' l-ammont kollu ta' danni sofferti mit-terzi, fl-inċident de quo u l-ispejjeż kollha relattivi. Il-mittenti tinformakom illi fin-nuqqas hija se tipproċedi wkoll b'rapport formali lill-Pulizija Eżekuttiva, il-mittenti formalment tirrileva illi dan il-ksur tal-kundizzjonijiet tal-Polza ta' Assigurazzjoni relattiva da parti tagħkom jikkostitwixxi reat kriminali illi jġorr miegħu pieni ħorox, Inoltre, intom tiġu skwalifikati milli żżommu liċenza tas-sewqan għal perjodu li ma jeċċedix it-tnax (12)-il xahar. Dawn il-pieni jkunu jridu jiġu minnkom imħallsa u sofferti oltre għall-ammont ta' danni sofferti mit-terzi, l-interessi legali u l-ispejjeż ġa msemmija. Dina l-ittra uffiċjali qiegħda ssir għall-finijiet u l-effetti kollha tal-liġi u senjatament tal-Kapitolu 104 tal-liġijiet ta' Malta. Tant biex tagħrfu tirregolaw ruhkom. Bl-ispejjeż. Reġistru tal-Qorti tal-Maġistrati (Malta) illum 26 ta' Mejju 2008. l-ammonti bil-lira Maltija huma bbażati fuq ir-rata ta' €1=lm0.429300 u huma għal użu ta' informazzjoni biss